Hotărârea Tribunalului din 29 iunie 2022 – LA International Cooperation/Comisia
(Cauza T-609/20)1
(„Instrument de asistență pentru preaderare – Anchetă a OLAF – Decizie a Comisiei de impunere a unei sancțiuni administrative – Excludere de la procedurile de achiziții publice și de acordare de subvenții finanțate din bugetul general al Uniunii pentru o perioadă de patru ani – Înscriere în baza de date a sistemului de detectare timpurie și de excludere – Regulamentul financiar – Competență de fond – Proporționalitatea sancțiunii”)
Limba de procedură: engleza
Părțile
Reclamantă: LA International Cooperation (Milano, Italia) (reprezentanți: B. O’Connor și M. Hommé, avocați)
Pârâtă: Comisia Europeană (reprezentant: R. Pethke, agent)
Obiectul
Prin acțiunea sa întemeiată pe articolul 263 TFUE, reclamanta solicită anularea Deciziei Comisiei Europene din 20 iulie 2020 prin care aceasta a exclus-o, pentru o durată de patru ani, de la participarea la procedurile de achiziții publice și de acordare de subvenții finanțate din bugetul general al Uniunii, precum și de la participarea la procedurile de acordare de fonduri în cadrul Regulamentului (UE) 2015/323 al Consiliului din 2 martie 2015 privind regulamentul financiar aplicabil celui de al 11-lea Fond european de dezvoltare (JO 2015, L 58, p. 17) și a dispus publicarea acestei excluderi pe site-ul său internet.
Dispozitivul
Respinge acțiunea.
Obligă LA International Cooperation Srl la plata cheltuielilor de judecată.
____________
1     JO C 19, 18.1.2021.